# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **TILIA FARM SRL**, cu sediul în Str. Al. Narciselor, Nr. 1/B/19, Miercurea Ciuc, Judetul Harghita, prin ...., cu adresa ..., înregistrată la APM Harghita cu nr. 9913/21.12.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 23.02.2016., că proiectul ***„Amenajare spațiu de producție fără modificări* ”**,propus a fi amplasat în **Miercurea-Ciuc**, str. **Müller László** nr. **13/A/3**, jud. Harghita ***nu se supune evaluării impactului asupra mediului***.

 Justificarea prezentei decizii:

 I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, privind evaluarea impactului anumitor proiecte publice şi private asupra mediului, fiind încadrat în anexa nr. II, pct. 7, lit. a,b;

 - proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 **Caracteristicile proiectului:**

Mărimea proiectului:

 Firma S.C. Tilia Farm S.R.L. doreşte, în cadrul imobilului închiriat la parterul unui bloc de locuinţe, cu regim de înălţime P+4E, amenajarea unui spaţiu de producţie cu anexele igienico-sanitare aferente, fără intervenţii la elementele structurale ale clădirii existente, pentru fabricarea laptelui de cocos. Profilul şi capacitatea de producţie: Unitatea de producţie va avea ca profil fabricarea şi comercializarea laptelui de cocos, nepasteurizat şi fără adaosuri de conservanţi, activitatea preconizată putând fi codificată, conform Clasificării activităţilor din economia naţională, în fabricarea preparatelor alimentare omogenizate şi alimentelor dietetice, cod CAEN Rev.2 – 1086 respectiv fabricarea altor produse alimentare neclasificate altundeva, cod CAEN Rev.2 – 1089. Producţia zilnică maximă preconizată este de 100 litri lapte de cocos, realizată cu un singur personal angajat. Spaţiul preconizat pentru desfăşurarea activităţii de producţie se găseşte în interiorul unei foste locuinţe, destinaţia acesteia fiind schimbată în mod legal, cu Autorizaţia de construcţie nr.126/15.06.2005, eliberată de Primăria municipiului Miercurea-Ciuc.

Ambalajele necesare livrării laptelui vegetal de cocos, respectiv flacoanele de polietilenă de 1 litru, cu capac, se procură pe bază de comandă, preambalate în condiţii de igienă maximă.

Aprovizionarea cu materii prime şi materiale de ambalare pentru livrarea produsului fabricat se va asigura prin transport cu mijloace auto, utilizând pentru staţionarea mijloacelor de transport de mică capacitate, pe timpul descărcării materialelor, parcările publice amenajate, existente în apropierea spaţiului de producţie. Toate materiiile prime necesare aprovizionate se descarcă şi se transportă de la mijlocul de transport în depozitul de materii prime manual. Intoducerea materialelor aprovizionate în depozitul general de materii prime, cu depozitarea acestora pe termen lung, se va realiza prin accesul direct existent din exterior în spaţiile anexe producţiei. Cantităţile de materii prime necesare producţiei zilnice se vor depozita în încăperea de producţie.

În procesul de producţie energia utilizate este energia electrică. Consumul zilnic estimat necesar producţei este de cca. 10200Wh=10,20KWh. Alimentarea cu energie electrică este asigurată din reţeaua orăşenească, prin racordul şi branşamentul existent al blocului de locuinţe.

- Racordarea la reţelele utilitare existente în zonă: Blocul de locuinţe la parterul căruia se află spaţiul amenajat de producţie este racordat la toate utilităţile din zonă. Astfel:

Alimentarea cu apă potabilă a spaţiilor, respectiv a grupurilor sanitare şi a spălătorului din spaţiul de producţie se va realiza din instalaţia interioară existentă a fostei locuinţe, care este racordată la reţeaua de apă potabilă a municipiului. Apa consumată se va contoriza utilizând aparate de măsurat omologate.

Apele uzate menajere din grupul sanitar şi din spaţiul de producţie se vor evacua prin racordul blocului în reţeaua de canalizare menajeră a municipiului.

Alimentarea cu agent termic - Încălzirea spaţiilor amenajate este asigurată prin sistem de încălzire centrală proprie, cu corpuri de încălzire statice, agent termic apă caldă, furnizată de cazanul de apartament existent, cu tiraj forţat, funcţionând cu combustibil de gaze naturale. Alimentarea cu gaze naturale este asigurată printr-un racord din reţeaua stradală existentă. Furnizarea apei calde menajere necesare în grupurile sanitare se va asigura tot de la cazanul de apartament.

b. Cumularea cu alte proiecte: nu se cumulează cu alte proiecte aflând in derulare .

c. Utilizarea resurselor naturale: nu este cazul

d. Producţia de deşeuri:

În timpul construcţiei:

Tipurile de deşeu rezultate din execuţia lucrărilor de construcţii sunt menţionate în tabelul de mai jos :

|  |  |  |
| --- | --- | --- |
| **Denumire deşeu** | **Cod deşeu** | **Eliminarea/Valorificarea deşeului** |
| Ambalaje de hârtie şi carton | 15.01.01 | Valorificare prin unităţi autorizate să desfăşoare activităţi de colectare şi /sau valorificarea acestor tipuri de deşeuri |
| Ambalaje de materiale plastice | 15.01.02 | Valorificare prin unităţi autorizate să desfăşoare activităţi de colectare şi /sau valorificarea acestor tipuri de deşeuri |
| Materiale plastice | 17.02.03 | Valorificare prin unităţi autorizate să desfăşoare activităţi de colectare şi /sau valorificarea acestor tipuri de deşeuri |

e. Emisii poluante, inclusiv zgomotul şi alte surse de discomfort:

- emisii în apă: - nu este cazul.

 Lucrările proiectate nu necesită execuţia de reţele de alimentări cu apă, canalizare, epurare sau evacuări de ape uzate.

 -emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: Maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

 **2. Localizarea proiectului**:

 **2.1**.utilizarea existentă a terenului: Amplasamentul se află în intravilanul localității Miercurea-Ciuc,în proprietate private,

 folosinţă actuală: spațiu comercial în bloc de locuințe,

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

 **2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate : nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: nu este caazul

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă, - numărul persoanelor afectate: prin realizarea proiectuluinu vor fi persoane afectate negativ.

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri în cantități nesemnificative, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*: nu este cazul*

Nu rezultă impact remanent.

 **Condiţiile de realizare a proiectului:**

a) Concentraţiile maxime de poluanţi evacuaţi prin gazele de ardere de la centrala termică utilizând combustibil solid-lemne de foc şi combustibil lichid-motorină, nu vor depăşi valorile limită preventive de emisie stabilite prin Ordinul nr.462/1993 emis de Ministerul Apelor, Pădurilor şi Protecţiei Mediului, anexa nr.2

b) Utilizarea materiilor prime numai din surse autorizate.

c) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de: L ech = 55 dB(A) între orele 7oo  - 23oo

          L ech = 45 dB(A) între orele 23oo - 7oo;

d) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

e) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,